Baba gebore ná vrou in kop geskiet is | Maroela Media
Baba gebore ná vrou in kop geskiet is
'n 30 week oue baba is dié naweek in die Amerikaanse deelstaat Ohio gebore kort nadat haar ma in 'n skietvoorval in die kop geskiet is.
Volgens die Amerikaanse nuuswebwerf CBS is die vrou, wat as Lindsay Marsh geïdentifiseer is, in Springfield geskiet en toe na die Miami Valley-hospitaal in Dayton geneem waar dokters haar baba via 'n keisersnee in die wêreld gebring het.
Marsh is dood kort nadat haar babatjie gebore is. Volgens berigte is die baba buite gevaar.
Volgens die BBC is 'n 25-jarige man reeds in hegtenis geneem in verband met die voorval. Die man het aan polisieowerhede gesê hy en Marsh was in 'n argument betrokke toe hy per ongeluk die sneller van sy handwapen getrek het. Hy voer ook aan dat hy nié geweet het die wapen is gelaai nie.
Volgens 'n polisieverslag het die slagoffer en die verdagte mekaar "rondgestoot" terwyl hulle geargumenteer het. Die man het sy wapen na vore gebring, waarna Marsh hom glo weer hard gestamp het. Hy voer aan hy het haar daarna met beide hande teruggestamp voordat hy "per ongeluk" die sneller getrek het.
'n Familielid van die man het glo die polisie na die toneel ontbied. Die verdagte is steeds in polisieaanhouding.
Da Silva gee homself oor aan polisie
Is die skuldige die pa van die baba?
So die gestotery het tot die skietery gevolg.
Hoe kan jy nie weet dat jou wapen gelaai is nie. Verklaar hom onbevoeg om 'n vuurwapen te besit.
'n 30-week oue baba …… So die baba was 30 weke oud, m.a.w 7½ maande oud, toe hy/sy gebore is? Moet dit nie lees: 'n baba is op 30 weke van swangerskap gebore …..